**SIR GAERFYRDDIN**

**CYNLLUN DATBLYGU LLEOL DIWYGIEDIG (2018-2033)**

**ARCHWILIAD**

**AGENDA**

**Sesiwn Gwrandawiad 1 Dydd Mawrth 15 Hydref 2024 10:00 – 17:00**

**Gwrandawiad Rhithiol**

**Paratoi'r Cynllun a Fframwaith Strategol y CDLl diwygiedig**

*Y Mater - A yw'r CDLl diwygiedig yn cydymffurfio â'r gyfraith, a oes cyfiawnhad dros Strategaeth y Cynllun ac a yw'n debygol o fod yn effeithiol o ran sicrhau y gellir diwallu anghenion datblygu Sir Gaerfyrddin mewn modd sy'n cyfrannu at gyflawni datblygiad cynaliadwy?*

1. **Cyflwyniad**
2. **Datganiad Agoriadol Gan Sir Gaerfyrddin**
3. **Materion Gweithdrefnol**
4. **Cwstiynau**

*Paratoi'r Cynllun*

1. A yw'r CDLl diwygiedig wedi'i baratoi yn unol â gofynion:
   1. Y Cytundeb Cyflawni cymeradwy, gan gynnwys y Cynllun Cynnwys Cymunedau?
   2. Deddf Llesiant Cenedlaethau'r Dyfodol (Cymru) (2015)? a
   3. Deddf Cydraddoldeb (2010)?
2. A yw'r Cynllun wedi bod yn destun Arfarniad Cynaliadwyedd/Asesiad Amgylcheddol Strategol cadarn ac a yw holl 'effeithiau amgylcheddol sylweddol tebygol' y Cynllun a'r holl 'ddewisiadau rhesymol amgen' wedi'u nodi, eu disgrifio a'u gwerthuso?
3. A yw'r Cynllun wedi bod yn destun Asesiad Rheoliadau Cynefinoedd cadarn? Lle mae 'effeithiau amgylcheddol sylweddol tebygol' wedi'u nodi, a oes Asesiad Priodol digonol wedi'i gynnal?
4. A yw'r Asesiad Rheoliadau Cynefinoedd (HRA) yn ystyried cyngor Cyfoeth Naturiol Cymru ynghylch lefelau ffosffad yn Ardaloedd Cadwraeth Arbennig Afonydd?
5. A yw'r Cynllun yn gyson â Chymru'r Dyfodol: y Fframwaith Datblygu Cenedlaethol?
6. A yw'r Cynllun wedi ystyried gofynion Deddf Llesiant Cenedlaethau'r Dyfodol (Cymru) 2015 o ran y nodau llesiant a'r ffyrdd o weithio?
7. A oes unrhyw newidiadau sylweddol mewn polisi cenedlaethol neu amgylchiadau lleol wedi bod ers i'r CDLl diwygiedig gael ei roi ar adnau? Os oes, beth yw goblygiadau'r newidiadau hyn ar gyfer y Cynllun? A oes angen mynd i'r afael â hwy drwy baratoi tystiolaeth newydd a/neu newidiadau i'r Cynllun a beth yw'r amserlen arfaethedig ar gyfer y gwaith hwn?

*Gweledigaeth, Amcanion a Strategaeth*

1. A yw Gweledigaeth y Cynllun yn ddigon uchelgeisiol a phenodol yn lleol i ffurfio'r sail ar gyfer cynllunio hyd at 2033? Sut byddant yn cael eu darparu?
2. A yw amcanion y Cynllun yn rhai SMART ac yn gallu cyflawni'r Weledigaeth a nodwyd?

a) A ddylai amcanion strategol S02, SO4 a SO11 gynnwys cyfeiriad at dai?

1. A yw Strategaeth Ofodol y Cynllun yn cynrychioli dull priodol o gyflawni, rheoli a dosbarthu twf dros gyfnod y Cynllun?
   1. Sut mae'r Strategaeth Ofodol wedi'i llunio ac a yw'n seiliedig ar dystiolaeth gadarn?
   2. Beth yw prif elfennau'r Strategaeth Ofodol a sut maent yn rhyngweithio â'i gilydd?
   3. A yw'r Strategaeth yn cynrychioli dull cynaliadwy o ran cynllunio dros gyfnod y Cynllun? A yw'n cysylltu trafnidiaeth, cyflogaeth a thwf preswyl mewn modd effeithiol?
   4. A yw'r Strategaeth Ofodol yn gwneud y defnydd gorau o dir a ddatblygwyd o'r blaen ac yn mabwysiadu'r dull dilyniannol o ran rhyddhau tir fel y nodir ym Mholisi Cynllunio Cymru?
   5. A yw'r Strategaeth Ofodol a'r lefelau twf disgwyliedig yn gyson â rhai'r awdurdodau cyfagos? Beth yw'r prif faterion trawsffiniol a sut yr aethpwyd i'r afael â'r rhain?
   6. A fydd y Strategaeth Ofodol yn cefnogi ardaloedd twf cenedlaethol a'r rhanbarth ehangach?
   7. Beth yw pwrpas Polisi SP13? A yw'n darparu fframwaith priodol ar gyfer rheoli datblygiad mewn cymunedau gwledig?
2. A yw lefel y twf sydd wedi'i gynnwys ym Mholisi SP1 yn realistig ac yn seiliedig ar dystiolaeth gadarn a chredadwy?
   1. Beth yw pwrpas Polisi SG1? A yw gofynion y safleoedd dyranedig a restrir yn y polisi wedi'u mynegi'n glir?
   2. A yw cynnwys safleoedd wrth gefn, sydd wedi'u cynnwys ym Mholisi SG2, yn briodol ac yn gyson â'r polisi cynllunio cenedlaethol?
3. Sut mae'r Hierarchaeth Aneddiadau a Chlystyrau a gynhwysir ym Mholisi SP3 wedi'u diffinio? A ydynt yn seiliedig ar dystiolaeth gadarn a chredadwy?
   1. Beth yw diben yr Hierarchaeth Aneddiadau? A fydd yn arwain datblygiad newydd yn y lleoliadau mwyaf cynaliadwy, ac a yw'n glir pa fathau a faint o ddatblygu, ac eithrio tai, fydd yn briodol ym mhob haen o'r hierarchaeth?

13. A yw gofynion Polisi SD1 yn cael eu mynegi'n glir ac a ydynt yn gyson â gofynion y polisi cynllunio cenedlaethol? A yw ffiniau diffiniedig yr aneddiadau yn ddigon hyblyg i ganiatáu i lefel y twf a ragwelir gael ei chyflawni?

14. A yw'r dull o ddewis y safle yn ddigon clir a thryloyw, ac a yw'n seiliedig ar dystiolaeth gadarn a chredadwy?

* 1. A yw'r safleoedd dyranedig yn seiliedig ar fethodoleg asesu safle gadarn sy'n ystyried yr holl gyfyngiadau posibl?
  2. A yw'r holl ofynion seilwaith wedi'u hystyried i sicrhau bod safleoedd dynodedig yn cael eu cyflawni'n amserol?

c) A yw'r holl ddyraniadau safle yn cyd-fynd â gofynion y polisi cynllunio cenedlaethol sy'n ymwneud â Pherygl Llifogydd?

15. A yw'r tir Gorau a Mwyaf Amlbwrpas (BMV) wedi'i ystyried trwy gydol y broses o lunio'r cynllun? Yn enwedig mewn perthynas â pharatoi'r Arfarniad Cynaliadwyedd Integredig (ISA), y Strategaeth Ofodol a'r dyraniadau safle?

* 1. A yw'r Cynllun yn cynnig datblygu'r Tir Gorau a Mwyaf Amlbwrpas? Os felly, faint o dir ac ym mhle, ac a yw'r dull hwn yn cael ei gefnogi gan dystiolaeth gadarn a chredadwy?

16. Sut y bydd y Cynllun yn cymhwyso'r egwyddorion o ran creu lleoedd cynaliadwy sydd wedi'u cynnwys ym Mholisi SP12?

a) A yw gofynion Polisi PSD1 a PSD3 yn cael eu mynegi'n glir ac a ydynt yn gyson â'r polisi cynllunio cenedlaethol?

b) A yw gofynion Polisi PSD4 yn cael eu mynegi'n glir ac a ydynt yn gyson â'r polisi cynllunio cenedlaethol?

17. A yw gofynion Polisi SP2 yn cael eu mynegi'n glir ac a ydynt yn gyson â'r polisi cynllunio cenedlaethol?

18. A yw Polisi INF1 yn darparu fframwaith clir a chyson ar gyfer sicrhau rhwymedigaethau cynllunio? Sut y bydd blaenoriaethau sy'n cystadlu â'i gilydd yn cael eu rheoli?

19. A yw Polisi SP8 yn seiliedig ar dystiolaeth gadarn ac a yw'n gyson â'r polisi cynllunio cenedlaethol mewn perthynas â'r iaith Gymraeg a diwylliant Cymru?

1. A yw canfyddiadau'r Asesiad o'r Effaith ar y Gymraeg yn caniatáu twf yn y ddarpariaeth o ran datblygu tai a chyflogaeth sy'n fwy na'r lefelau a gynhwysir yn y Cynllun?
2. A yw gofynion Polisi WL1 yn cael eu mynegi'n glir ac yn gyson â'r polisi cynllunio cenedlaethol? A ddylai darpariaethau Polisi PSD9 mewn perthynas â'r Gymraeg gael eu cynnwys yn y polisi?

20. A ddylai'r Cynllun gynnwys polisi sy'n darparu cyd-destun ar gyfer rheoli lefelau ffosffad yn Ardaloedd Cadwraeth Arbennig Afonydd? A yw gofynion Polisi INF4 yn cael eu mynegi'n glir?